ddrg/super_eurlex huggingface dataset:
2017/0332 (COD)

MEDDELELSE FRA KOMMISSIONEN TIL EUROPA-PARLAMENTET



i henhold til artikel 294, stk. 6, i traktaten om Den Europæiske Unions funktionsmåde



vedrørende

Rådets holdning til vedtagelsen af Europa-Parlamentets og Rådets direktiv om kvaliteten af drikkevand (omarbejdet)

(EØS-relevant tekst)

1.Baggrund

Forslag fremsendt til Europa-Parlamentet og Rådet

(dokument COM(2017) 753 final – 2017/0332 COD): 1. februar 2018 Udtalelse afgivet af Det Europæiske Økonomiske og Sociale Udvalg: 11. juli 2018 Udtalelse afgivet af Regionsudvalget: 16. maj 2018 Europa-Parlamentets førstebehandlingsholdning vedtaget: 28. marts 2019 Rådets holdning vedtaget: 23. oktober 2020

2.Formålet med Kommissionens forslag

Det overordnede formål med forslaget var at sikre et højt beskyttelsesniveau for miljøet og menneskers sundhed mod de skadelige virkninger af forurenet drikkevand. Omarbejdningen er også resultatet af det første vellykkede europæiske borgerinitiativ nogensinde, "Right2Water". Forslaget havde til formål at ajourføre vandkvalitetsstandarderne, at indføre en risikobaseret tilgang til forvaltning af drikkevand, at forbedre forbrugernes adgang til oplysninger om vandkvalitet og vandforsyning og at forbedre adgangen til vand. Desuden vedrører forslaget også spørgsmålet om, hvilke materialer der er i kontakt med drikkevand.

3.Bemærkninger til Europa-Parlamentets holdning

Europa-Parlamentet vedtog sin holdning ved førstebehandlingen den 28. marts 2019. Ændringsforslagene til Kommissionens forslag havde til formål at forbedre adgangen til vand (herunder ændringsforslaget til artiklen om "Formål"), at tilføje en ny artikel om materialer, der er i kontakt med vand, at skabe større opmærksomhed omkring mikroplast og at indføre visse undtagelser fra den risikobaserede tilgang. Parlamentet foreslog også en mindre ambitiøs tilgang til gennemsigtighed og adgang til oplysninger end den, Kommissionen havde foreslået.

Efter Rådets vedtagelse af sin holdning efter førstebehandlingen forventes Europa-Parlamentet formelt at godkende den aftale, der blev opnået enighed om på trepartsmøderne.

4.Bemærkninger til Rådets holdning

Rådets holdning afspejler den aftale, der blev indgået på trepartsmøderne. Overordnet set udgør denne aftale et afbalanceret resultat mellem Europa-Parlamentets og Rådets holdninger, den fastholder Kommissionens oprindelige formål og opretholder et ambitionsniveau svarende til det, der er i Kommissionens forslag.

Rådets holdning støtter navnlig og videreudvikler Kommissionens forslag ved at:

–fastholde Kommissionens oprindelige ambitioner med hensyn til adgang til vand

–forbedre og medtage nærmere oplysninger om den risikobaserede tilgang til forvaltning af drikkevand

–fastsætte harmoniserede minimumskrav til materialer, der er i kontakt med drikkevand (denne nye bestemmelse ledsages af en finansieringsoversigt, som Europa-Parlamentet og Rådet har godkendt på det afsluttende trepartsmøde)

–indføre et nyt krav vedrørende vandlækager og

–indføre en observationsliste for at tage højde for de forurenende stoffer, der vækker stadig mere bekymring såsom hormonforstyrrende stoffer, lægemidler og mikroplast.
BEGRUNDELSE

1.BAGGRUND FOR FORSLAGET

•Forslagets begrundelse og formål

I betragtning af de forventede konsekvenser af covid-19-krisen og med henblik på at kunne bidrage til Unionens og EIF's reaktion på krisen ved hjælp af gennemførelsen af det planlagte InvestEU-program som led i den flerårige finansielle ramme for 2021-2027 [har] EIF's bestyrelse [besluttet] at foreslå en kapitalforhøjelse på generalforsamlingen, hvor Kommissionen, der repræsenterer Unionen som aktionær i EIF, skal kunne deltage i afstemningen om forhøjelsen.

EIF har beregnet, at der er et umiddelbart behov for en forhøjelse af den autoriserede kapital på 2 870 000 000 EUR, hvilket svarer til en kapitaltilførsel på 1 250 000 000 EUR. For at der kan reageres effektivt på covid-19-krisen, bør kapitalforhøjelsen gennemføres hurtigst muligt.

Dette forslag har til formål at gøre det muligt for Kommissionen, som repræsenterer Unionen på generalforsamlingen, at stemme for kapitalforhøjelsen i EIF.

Artikel 32 i Kommissionens forslag til Europa-Parlamentets og Rådets forordning om oprettelse af InvestEU-programmet [2020/0108 (COD), InvestEU-forordningen] indeholder bestemmelser som Unionens deltagelse i kapitalforhøjelsen og skulle oprindeligt implicit tjene som retsgrundlag for, at Kommissionen kunne stemme for kapitalforhøjelsen på EIF's generalforsamling. Da der imidlertid hersker en vis usikkerhed med hensyn til datoen for, hvornår InvestEU-forordningen træder i kraft, skal der inden da vedtages en særskilt afgørelse, som giver Kommissionen bemyndigelse til at stemme for kapitalforhøjelsen på generalforsamlingen, således at tegningsperioden for kapitalforhøjelsen kan indledes i tide.

På den måde vil alle andre aktionærer i EIF end Unionen kunne stille den nødvendige kapital til rådighed umiddelbart efter tegningsperiodens start, selv hvis den strækker sig over en længere periode, således at alle aktionærer kan tage stilling til deres deltagelse i overensstemmelse med deres regler og procedurer. Unionen kan dernæst deltage i kapitalforhøjelsen og tegne aktier efter ikrafttrædelsen af og i overensstemmelse med retsgrundlaget for dens deltagelse (InvestEU-forordningen), når og hvis denne forordning vedtages af Europa-Parlamentet og Rådet. Hvert medlem har ret til at tegne en andel af forhøjelsen svarende til det forhold, der var mellem de aktier, der var tegnet af det pågældende medlem, og det samlede antal tegnede EIF-aktier inden kapitalforhøjelsen, jf. artikel 5, stk. 3, i EIF's forretningsorden.
BEGRUNDELSE

1.BAGGRUND FOR FORSLAGET

•Forslagets begrundelse og formål

Autonome toldkontingenter er nødvendige for visse produkter, når produktionen i Unionen ikke i tilstrækkelig grad opfylder industriens behov. Der bør åbnes EU-toldkontingenter til nulsats eller nedsat sats for passende mængder, uden at ligevægten på markedet for disse produkter forstyrres.

Den 17. december 2013 vedtog Rådet for den Europæiske Union forordning (EU) nr. 1388/2013 om åbning og forvaltning af autonome EU-toldkontingenter for visse landbrugs- og industriprodukter for at sikre, at efterspørgslen i Unionen efter de pågældende produkter kan efterkommes på de bedst mulige betingelser.

Forordningen ajourføres hvert halve år med det formål at imødekomme EU-industriens behov. Kommissionen har med bistand fra Gruppen for Økonomiske Tarifspørgsmål gennemgået alle ansøgninger fra medlemsstaterne om autonome toldkontingenter.

Kommissionen skønner på grundlag af denne gennemgang, at det vil være berettiget at åbne autonome toldsatser for visse nye produkter, der p.t. ikke er opført i bilaget til Rådets forordning (EU) nr. 1388/2013. Hvad angår visse andre produkter skal ordlyden af varebeskrivelsen ændres, der skal tildeles nye Taric-koder, eller det er blevet nødvendigt at øge den oprindelige kontingentmængde. Produkter, for hvilke toldkontingenter ikke længere er i EU's økonomiske interesse, bør trækkes tilbage.

Af hensyn til klarheden anbefales det at offentliggøre en konsolideret version af bilaget til Rådets forordning (EU) nr. 1388/2013, som vil erstatte det tidligere bilag.
BEGRUNDELSE

1.BAGGRUND FOR FORSLAGET

•Forslagets begrundelse og formål

Udkastet til Det Blandede EØS-Udvalgs afgørelse (der er knyttet som bilag til forslaget til Rådets afgørelse) har til formål at ændre bilag IV (Energi) til EØS-aftalen med henblik på at indarbejde Kommissionens forordning (EU) 2015/1222 af 24. juli 2015 om fastsættelse af retningslinjer for kapacitetstildeling og håndtering af kapacitetsbegrænsninger i EØS-aftalen.

I de elnetregler og retningslinjer, der er fastlagt på grundlag af den tredje energipakke, fastsættes de tekniske regler, der skal lette handelen på EU's indre elmarked. Et fuldt fungerende og indbyrdes sammenkoblet indre marked for energi er afgørende for at opretholde energiforsyningssikkerheden, fremme konkurrenceevnen og sikre, at forbrugerne kan købe energi til overkommelige priser. Der er etableret en betydelig sammenkobling af elmarkederne mellem Norge som en EØS-EFTA-stat og EU's medlemsstater. For at sikre ensartet lovgivning som grundlag for handel med elektricitet er det derfor afgørende, at de tekniske regler for handel inden for EU's indre marked for elektricitet udvides til at omfatte EØS.

I Kommissionens forordning (EU) 2015/1222 fastsættes regler for tildeling af tilgængelig kapacitet på grænseoverskridende samkøringslinjer indenfor det indre marked for elektricitet, med det formål at lette handelen i day-ahead og intraday-markederne. Forordningen fastsætter krav til fastlæggelsen af fælles metoder til kapacitetsberegning, kriterier til vurdering af effektivitet og en revisionsprocedure vedrørende de fastsatte budområder. Den gælder for alle transmissionssystemoperatører, med undtagelse af dem, der befinder sig på øer, der ikke er forbundet med andre systemer.

Tilpasningerne i vedlagte udkast til Det Blandede EØS-Udvalgs afgørelse er mere vidtgående, end hvad der kan anses for at være rent tekniske tilpasninger som omhandlet i Rådets forordning nr. 2894/94. Unionens holdning skal derfor fastlægges af Rådet.
BEGRUNDELSE

1.Forslagets genstand

Dette forslag vedrører en afgørelse om fastlæggelse af den holdning, der skal indtages på Unionens vegne i Det Fælles Udvalg, der er nedsat ved Euro-Middelhavs-aftalen om luftfart mellem Det Europæiske Fællesskab og dets medlemsstater på den ene side og Kongeriget Marokko på den anden side ("aftalen").

2.Baggrund for forslaget

2.1.Euro-Middelhavs-aftalen om luftfart mellem Det Europæiske Fællesskab og dets medlemsstater på den ene side og Kongeriget Marokko på den anden

Aftalen har til formål at fremme en gradvis åbning af markedsadgang og harmonisering af lovgivninger for at komme tættere på EU-reglerne, herunder inden for flyvesikkerhed, lufttrafikstyring, økonomisk regulering, forbrugerbeskyttelse og miljø. Reglerne bør baseres på den relevante gældende lovgivning i Den Europæiske Union, jf. bilag VI til denne aftale.

Aftalen trådte i kraft den 19. marts 2018.

2.2.Det Fælles Udvalg

Det Fælles Udvalg er nedsat ved aftalens artikel 22. Det Fælles Udvalg er ansvarligt for forvaltningen af aftalen og sikrer, at den gennemføres korrekt.

I det øjemed samarbejder Det Fælles Udvalg på en række områder samt udarbejder henstillinger og træffer afgørelser om de anliggender, som er udtrykkeligt omfattet af aftalen. Det Fælles Udvalg har til hovedopgave at samarbejde ved at: a) fremme informationsudveksling på ekspertniveau om nye tiltag og udviklinger inden for love og forskrifter, herunder på områderne sikkerhedsbeskyttelse, flyvesikkerhed, miljø, luftfartsinfrastruktur (herunder slots) og forbrugerbeskyttelse b) undersøge regelmæssigt, hvilke følger aftalens gennemførelse får for forholdene på arbejdsmarkedet, især for beskæftigelsen, og tilrettelægge formålstjenlige reaktioner på indvendinger, der findes berettigede, c) overveje potentielle områder, hvor denne aftale kan udbygges, herunder anbefalinger vedrørende ændringer af aftalen.

I overensstemmelse med aftalens artikel 5 (Investeringer) skal Det Fælles Udvalg derudover undersøge spørgsmål om bilaterale investeringer i ejermajoritet eller ændringer i den faktiske kontrol med parternes luftfartsselskaber.

I henhold til aftalens artikel 22, stk. 6, skal Det Fælles Udvalg selv fastsætte sin forretningsorden

2.3.Det Fælles Udvalgs påtænkte retsakt

Det Fælles Udvalg skal på sit første møde vedtage en afgørelse om vedtagelse af Det Fælles Udvalgs forretningsorden ("den påtænkte retsakt").

Formålet med den påtænkte retsakt er at vedtage den forretningsorden, der danner grundlag for Det Fælles Udvalgs organisation og virke, jf. aftalens artikel 22, stk. 6, med henblik på at muliggøre aftalens korrekte gennemførelse.

3.Den holdning, der skal indtages på Unionens vegne

Den holdning, der skal indtages på Unionens vegne, bør være at støtte vedtagelsen af forretningsordenen for Det Fælles Udvalg. Holdningen bør baseres på udkastet til Det Fælles Udvalgs afgørelse, der er vedhæftet som bilag til forslaget til Rådets afgørelse.

4.Retsgrundlag
•Nærmere redegørelse for de enkelte bestemmelser i forslaget

Ved Rådets beslutning 2008/971/EF fastsættes de betingelser, som skal være opfyldt, når forstligt formeringsmateriale af kategorierne "lokalitetsbestemt", "udvalgt" og "kvalificeret" produceret i et tredjeland, der er opført i bilag I til nævnte afgørelse, importeres til Unionen. Den finder anvendelse, under forudsætning af at betingelserne i bilag II til nævnte beslutning og i Rådets direktiv 2000/29/EF og 2001/18/EF er opfyldt. Systemer for godkendelse og registrering af grundmateriale og efterfølgende produktion af formeringsmateriale af dette grundmateriale under kontrol af de i bilag I til nævnte beslutning angivne tredjelandsmyndigheder eller under disse myndigheders officielle tilsyn, betragtes som ligestillet med dem, medlemsstaterne benytter sig af i henhold til direktiv 1999/105/EF.

Den eneste materielle bestemmelse i forslaget er at føje Det Forenede Kongerige til listen over lande, for hvilke Unionen indrømmer ligestilling af forstligt formeringsmateriale, navnlig i kategorierne "lokalitetsbestemt", "udvalgt" og "kvalificeret", med samme materialer produceret i Unionen. Dette er baseret på undersøgelsen af Det Forenede Kongeriges gældende lovgivning og den konklusion, at dets gældende krav og system er ligestillet med Unionens, særlig Rådets direktiv 1999/105/EF og Rådets beslutning 2008/971/EF, og frembyder samme garantier som Unionens system.

Efter tilføjelsen af Det Forenede Kongerige til listen over lande i bilag I til beslutning 2008/971 er import af forstligt formeringsmateriale fra Det Forenede Kongerige til Unionen tilladt.
BEGRUNDELSE

1.BAGGRUND FOR FORSLAGET

•Forslagets begrundelse og formål

Ved Rådets beslutning 2003/17/EF indrømmes visse tredjelande ligestilling for så vidt angår markinspektioner og produktion af frø af visse arter, der gennemføres i overensstemmelse med Rådet direktiv 66/401/EØF, 66/402/EØF, 2002/54/EF, 2002/55/EF og 2002/57/EF. De nationale betingelser for frø, der er høstet og kontrolleret i de pågældende lande, frembyder de samme garantier med hensyn til frøets karakteristika og ordningerne for undersøgelse af frøet, for identitetssikring og for mærkning og kontrol som de bestemmelser, der gælder for frø, der er høstet og kontrolleret i Unionen.

Det Forenede Kongerige har indgivet en anmodning til Kommissionen om, at dets frø af foderplanter, sædekorn, bederoefrø og olie- og spindplanter indrømmes ligestilling i henhold til beslutning 2003/17/EF.

Kommissionen har undersøgt Det Forenede Kongeriges gældende lovgivning. Det blev konkluderet, at landets gældende krav og system er ligestillet med Unionens og giver de samme garantier som Unionens system.

Frø fra Det Forenede Kongerige bør derfor indrømmes ligestilling med frø, der er høstet, produceret og kontrolleret i Unionen.

Det Forenede Kongerige har ligeledes indgivet en anmodning til Kommissionen om indrømmelse af ligestilling med hensyn til Det Forenede Kongeriges kontrol med vedligeholdelsesavl, jf. direktiv 66/401/EØF, 66/402/EØF, 2002/54/EF, 2002/55/EF og 2002/57/EF.

Kommissionen har undersøgt Det Forenede Kongeriges relevante lovgivning og dens ækvivalens med bestemmelserne om vedligeholdelsesavl, jf. direktiv 66/401/EØF, 66/402/EØF, 2002/53/EF, 2002/54/EF, 2002/55/EF og 2002/57/EF. Den konkluderede, at de kontrolforanstaltninger vedrørende systematisk vedligeholdelsesavl, der gennemføres i Det Forenede Kongerige, frembyder samme garantier som de af medlemsstaterne gennemførte kontrolforanstaltninger

Der bør derfor indrømmes ligestilling med hensyn til den officielle kontrol med vedligeholdelsesavl, der er reguleret af disse direktiver, i Det Forenede Kongerige.

•Sammenhæng med de gældende regler på samme område

Dette er en teknisk gennemførelse af eksisterende krav og dermed i overensstemmelse med de eksisterende politiske bestemmelser på det politiske område eller vedrørende handel med frø.

•Sammenhæng med Unionens politik på andre områder

Dette forslag er i overensstemmelse med målene i Unionens handels- og landbrugspolitik, eftersom det vil fremme handelen med de frø, der er i overensstemmelse med EU-reglerne.

2.RETSGRUNDLAG, NÆRHEDSPRINCIPPET OG PROPORTIONALITETSPRINCIPPET

•Retsgrundlag

Retsgrundlaget for denne retsakt er artikel 43, stk. 2, i TEUF, der bemyndiger Europa-Parlamentet og Rådet til at fastsætte bestemmelser, der er nødvendige for at virkeliggøre målsætningerne for den fælles landbrugspolitik.

•Nærhedsprincippet (for områder, der ikke er omfattet af enekompetence)
BILAG II

Udkast til note, som skal knyttes til protokollen for mødet i Det Blandede Udvalg, der er nedsat ved udtrædelsesaftalen, af xx. december 2020 om procedurerne for den fremtidige udnævnelse af formænd på listen over formænd for det i udtrædelsesaftalen omhandlede voldgiftspanel

Det Blandede Udvalg har i dag vedtaget listen over 25 personer, der har vilje og evne til at fungere som medlemmer af et voldgiftspanel i overensstemmelse med udtrædelsesaftalens artikel 171. Parterne minder om, at den femte person på listen over formænd blev udvalgt efter en lodtrækning, der fandt sted den 9. december 2020 i overværelse af repræsentanter for begge parter.

For at sikre balance over tid skal der anvendes en rotationsordning. Hvis en formand, som blev stillet af den part, hvis kandidater optager tre pladser på listen over fem formænd, forlader sin post, skal den anden part stille tre kandidater, hvoriblandt den første part inden for tre arbejdsdage vælger en formand til besættelse af den ledige post.

Hvis en formand, som blev stillet af den part, hvis kandidater optager to pladser på listen over fem formænd, forlader sin post, finder rotationsordningen ikke anvendelse, og nævnte part skal således stille tre kandidater, hvoriblandt den anden part inden for tre arbejdsdage vælger en formand til besættelse af den ledige post.

Listen over formænd vil derfor på intet tidspunkt have færre end to formænd stillet af hver part.

Efter hver udskiftning som anført ovenfor bør Det Blandede Udvalg ændre listen over 25 personer ved en afgørelse, der vedtages i overensstemmelse med udtrædelsesaftalens artikel 171.

Under alle omstændigheder gennemgår Det Blandede Udvalg listen over 25 personer to år efter ikrafttrædelsen af den i dag vedtagne afgørelse fra Det Blandede Udvalg. Parterne vil gøre deres yderste for i fællesskab at foreslå en liste over fem formænd under denne gennemgang, jf. udtrædelsesaftalen. Denne liste bør erstatte den tidligere liste senest seks måneder efter gennemgangens start.

Hvis der under gennemgangen ikke kan opnås enighed om den femte formand, skal den part, hvis kandidater på det pågældende tidspunkt optager to pladser på listen over fem, stille tre kandidater, hvoriblandt den anden part inden for tre dage vælger en formand til besættelse af den ledige post på listen. Efter gennemgangen bør Det Blandede Udvalg ændre listen over 25 personer ved en afgørelse, der vedtages i overensstemmelse med udtrædelsesaftalens artikel 171.

Alle kandidater, som en part bringer i forslag med henblik på den anden parts valg i overensstemmelse med proceduren i denne note, skal opfylde kriterierne i udtrædelsesaftalens artikel 171, og hvis en part med rimelighed mener, at dette ikke er tilfældet, forbeholder denne sig ret til at gøre indsigelse mod opførelsen eller udpegelsen af en sådan kandidat.
COM(2020) 697 final of 12.11.2020 downgraded on 25.1.2021

BILAG

FORHANDLINGSDIREKTIVER MED HENBLIK PÅ EN AFTALE MELLEM Den Europæiske Union og Mongoliet om geografiske betegnelser

A. AFTALENS ART OG ANVENDELSESOMRÅDE

Aftalen bør udelukkende indeholde bestemmelser om geografiske betegnelser for landbrugsprodukter og fødevarer, vin, spiritus og aromatiserede vine.

B. AFTALENS INDHOLD

Aftalen bør supplere og bygge på aftalen om handelsrelaterede intellektuelle ejendomsrettigheder (TRIPS-aftalen) og bør række ud over TRIPS-aftalens nuværende regler med henblik på at sikre et højere såvel som passende og effektivt niveau for beskyttelse og håndhævelse af alle former for intellektuelle ejendomsrettigheder. Aftalen bør sigte mod at gøre håndhævelsen af geografiske betegnelser mere effektiv, bl.a. i det digitale miljø og ved grænserne (herunder i forbindelse med eksport).

Aftalen bør etablere passende samarbejdsmekanismer mellem parterne til støtte for aftalens gennemførelse samt en regelmæssig dialog om geografiske betegnelser for at fremme udvekslingen af oplysninger om de respektive lovgivningsmæssige fremskridt, udvekslingen af erfaringer om håndhævelse og høring i relation til tredjelande.

Aftalen bør sikre direkte beskyttelse og effektiv anerkendelse gennem aftalen om en liste over geografiske betegnelser (vin, spiritus, landbrugsprodukter og fødevarer), på et højt beskyttelsesniveau baseret på artikel 23 i TRIPS, herunder mod antydning, styrket håndhævelse (herunder administrative foranstaltninger), sameksistens med bona fide-varemærker, beskyttelse mod efterfølgende generisk karakter og bestemmelser om tilføjelse af nye geografiske betegnelser. Spørgsmål vedrørende individuelle ældre rettigheder i forbindelse med eksempelvis plantesorter, varemærker, generiske eller andre legitime anvendelser bør behandles med henblik på at løse eksisterende konflikter på retfærdig og tilfredsstillende vis.

Alle geografiske betegnelser, der er opført på listen i aftalen, bør være effektivt beskyttet fra datoen for aftalens ikrafttræden.

Institutionelle bestemmelser

Aftalen bør etablere et særligt blandet udvalg, der skal overvåge gennemførelsen af aftalen.

Autentiske sprog

Aftalen, der skal have samme gyldighed på alle officielle EU-sprog, bør indeholde en sprogklausul herom.
I lyset af Domstolens dom af 28. april 2015 i sag C-28/12 ændrer nærværende forslag Kommissionens første forslag. For at lette Rådets behandling af forslaget forelægges hele den relevante tekst som et ændret forslag.

under henvisning til forslag fra Europa-Kommissionen,

under henvisning til godkendelse fra Europa-Parlamentet, og

ud fra følgende betragtninger:

(1)I overensstemmelse med afgørelse 2010/465/EU blev protokollen om ændring af lufttransportaftalen mellem Amerikas Forenede Stater på den ene side og Det Europæiske Fællesskab og dets medlemsstater på den anden side (i det følgende benævnt "protokollen") undertegnet den 24. juni 2010 med forbehold af dens indgåelse på et senere tidspunkt.

(2)Protokollen er blevet ratificeret af alle medlemsstater med undtagelse af Republikken Kroatien. Republikken Kroatien tiltræder protokollen i henhold til artikel 6, stk. 2, i tiltrædelsesakten, som er knyttet som bilag til tiltrædelsestraktaten af 5. december 2011.

(3)Protokollen bør godkendes på Unionens vegne.

(4)Artikel 2, 3 og 4 i afgørelse 2010/465/EU omfatter bestemmelser om afgørelser og repræsentation i forbindelse med forskellige anliggender i aftalen som ændret ved protokollen. I lyset af Domstolens dom af 28. april 2015 i sag C-28/12 bør anvendelsen af disse bestemmelser ophøre. Under henvisning til traktaterne er nye bestemmelser om disse anliggender ikke nødvendige, og det er heller ikke nødvendigt med bestemmelser om medlemsstaternes oplysningsforpligtelser, såsom dem, der er fastsat i artikel 5 i afgørelse 2010/465/EU. Følgelig bør artikel 2, 3, 4 og 5 i afgørelse 2010/465/EU ophøre med at finde anvendelse på datoen for nærværende afgørelses ikrafttræden —

VEDTAGET DENNE AFGØRELSE:

Artikel 1

Protokollen om ændring af lufttransportaftalen mellem Amerikas Forenede Stater på den ene side og Det Europæiske Fællesskab og dets medlemsstater på den anden side (i det følgende benævnt "protokollen") godkendes hermed på Unionens vegne.

Teksten til protokollen er knyttet til Rådets afgørelse 2010/465/EU.

Artikel 2

Formanden for Rådet udpeger den person, som på Unionens vegne er beføjet til at udveksle diplomatiske noter i henhold til protokollens artikel 10 med henblik på at udtrykke Unionens samtykke til at blive bundet af protokollen

Artikel 3

Artikel 2, 3, 4 og 5 i afgørelse 2010/465/EU ophører med at finde anvendelse på datoen for nærværende afgørelses ikrafttræden.

Artikel 4

Denne afgørelse træder i kraft på dagen for vedtagelsen.

Udfærdiget i Bruxelles, den […].